smcproject/ml-wiki-sentences huggingface dataset:
ടി. മുഹമ്മദ് ബഷീർ | എം.ബി. രാജേഷ് | പി.കെ. ബിജു | സി.എൻ. ജയദേവൻ | ഇന്നസെന്റ് | കെ.വി. തോമസ് | ജോയ്സ് ജോർജ് | ജോസ് കെ. മാണി | കെ.സി. വേണുഗോപാൽ | കൊടിക്കുന്നിൽ സുരേഷ് | ആന്റോ ആന്റണി | എൻ.കെ. പ്രേമചന്ദ്രൻ | എ. സമ്പത്ത് | ശശി തരൂർ പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
ടി. മുഹമ്മദ് ബഷീർ | വി.കെ. ശ്രീകണ്ഠൻ | രമ്യ ഹരിദാസ് | ടി.എൻ. പ്രതാപൻ | ബെന്നി ബെഹനാൻ | ഹൈബി ഈഡൻ | ഡീൻ കുര്യാക്കോസ് | തോമസ് ചാഴിക്കാടൻ | എ.എം. ആരിഫ് | കൊടിക്കുന്നിൽ സുരേഷ് | ആന്റോ ആന്റണി | എൻ.കെ. പ്രേമചന്ദ്രൻ | അടൂർ പ്രകാശ് | ശശി തരൂർ
എം.കെ. രാജരത്‌നം ഇംഗ്ലീഷ് വിലാസം https://ml.wikipedia.org/wiki/M.
K._Rajarathnam
കേരള സംസ്ഥാന ഗുസ്തി ചാമ്പ്യനും പ്രമുഖ സ്‌പോർട്‌സ് സംഘാടകനുമായിരുന്നു എം.കെ.രാജരത്‌നം (മരണം: 26 ഏപ്രിൽ 2012).
ഗുസ്തി, ഭാരോദ്വഹനം എന്നിവയിൽ വർഷങ്ങളോളം സംസ്ഥാന ചാമ്പ്യനായിരുന്ന രാജരത്‌നം കേരള സ്‌പോർട്‌സ് കൗൺസിൽ സംസ്ഥാന വൈസ് പ്രസിഡന്റായും പ്രവർത്തിച്ചിട്ടുണ്ട്.
മുണ്ടോൻകായത്ത് കൃഷ്ണന്റെയും  സതീദേവിയുടെയും മകനായി കണ്ണൂരിൽ ജനിച്ചു.
കണ്ണൂർ സെന്റ് മൈക്കിൾസ് സ്കൂളിലും മുനിസിപ്പൽ സ്കൂളിലും കണ്ണൂർ എസ്എൻ കോളേജിലും പഠിക്കുമ്പോൾ മികച്ച സ്പോർട്സ് ഓൾറൗണ്ടറായി തിളങ്ങി.
കണ്ണൂർ ഡൈനാമൈറ്റ്സ്, കണ്ണൂർ സ്പോർട്സ് ക്ലബ്, കണ്ണൂർ ബ്രദേഴ്സ് എന്നിവയുടെ ഹോക്കിടീമിൽ അംഗമായിരുന്നു.1963 മുതൽ 65 വരെയും 1981, 1987 വർഷങ്ങളിലും ഗുസ്തിയിൽ സംസ്ഥാന ചാമ്പ്യനായിരുന്നു.
സംസ്ഥാന ഭാരോദ്വഹന ചാമ്പ്യൻഷിപ്പിൽ 1980, 84, 85 വർഷങ്ങളിൽ ചാമ്പ്യൻപട്ടം നേടി.
2001 മുതൽ 2004 വരെ സംസ്ഥാന സ്‌പോർട്‌സ് കൗൺസിൽ വൈസ് പ്രസിഡന്റായിരുന്നു.
വർഷങ്ങളോളം കണ്ണൂർ ആര്യബന്ധു ജിംനേഷ്യത്തിലെ പരിശീലകനായിരുന്ന രാജരത്‌നത്തിന് നിരവധി ദേശീയ താരങ്ങൾ ശിഷ്യരായുണ്ട്.
മികച്ച ഹോക്കി കളിക്കാരൻകൂടിയായിരുന്നു.
ഹാമർത്രോ, ട്രിപ്പിൾ ജമ്പ് എന്നീ ഇനങ്ങളിലും തിളങ്ങിയിട്ടുണ്ട്.
ദേശീയ ഗുസ്തി താരങ്ങളായ അബ്ദുൾകാദർ, സത്യാനന്ദൻ, മുഹമ്മദ് അസാഹിദ്, നിസാമുദ്ദീൻ, അസീബ് ഹസ്സൻ, അബ്ദുൾ സലാം എന്നിവർ ഇദ്ദേഹത്തിന്റെ ശിഷ്യരാണ്.
അവലംബം ↑ http://deshabhimani.tv/newscontent.php?id=146720%5Bപ്രവർത്തിക്കാത്ത+കണ്ണി%5D ↑
എം.കെ. രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/M.
K._Ramachandran
മലയാളത്തിലെ ഒരു സഞ്ചാരസാഹിത്യകാരനാണ് മച്ചിങ്ങൽ കൃഷ്ണനെഴുത്തച്ഛൻ രാമചന്ദ്രൻ (ജനനം:1953).
ഉത്തരഖണ്ഡിലൂടെ-കൈലാസ്‌ മാനസസരസ്സ് യാത്ര എന്ന ഇദ്ദേഹത്തിന്റെ ആദ്യ കൃതിയ്ക്ക്  യാത്രാവിവരണഗ്രന്ഥത്തിനുള്ള 2005-ലെ കേരള സാഹിത്യ അക്കാദമി പുരസ്കാരം ലഭിച്ചു.
1953-ൽ തൃശ്ശൂർ ജില്ലയിലെ കേച്ചേരിയിൽ പരേതരായ മച്ചിങ്ങൽ കൃഷ്ണൻ എഴുത്തച്ഛന്റെയും വിയ്യൂർ നാരങ്ങളിൽ വടക്കേവളപ്പിൽ ദേവകിയമ്മയുടെയും മകനായി ജനിച്ചു.
കേച്ചേരി യു.പി.സ്കൂൾ, പുറ്റേക്കര സെന്റ് ജോർജ് ഹൈസ്കൂൾ, ശ്രീ കേരളവർമ്മ കോളേജ് , സെന്റ് തോമസ് കോളേജ്, തൃശൂർ എന്നിവിടങ്ങളിൽ വിദ്യാഭ്യാസം.
ഔദ്യോഗിക കാലഘട്ടം 15 വർഷത്തോളം വിദേശത്ത് ( ഗൾഫ് ).
ആദ്ധ്യാത്മികമേഖലയിൽ സജീവമായി രംഗത്തുണ്ട്.
ആനുകാലികങ്ങളിൽ എഴുതാറുണ്ട്‌.
സംസ്കൃത പണ്ഡിതനായ കെ.പി. നാരായണ പിഷാരോടിയുടെ ശിഷ്യനാണ്.
ഹിമാലയത്തിലെ പ്രധാനപ്പെട്ട എല്ലാ സ്ഥലങ്ങളും, ഭാരതത്തിലെ പ്രധാനപ്പെട്ട എല്ലാ ക്ഷേത്രങ്ങളും സന്ദർശിച്ചിട്ടുണ്ട്.
2001-ൽ കൈലാസ്-മാനസരോവർ യാത്ര നടത്തി.
അന്നത്തെ യാത്രാസംഘത്തിലെ ഏക മലയാളിയായിരുന്നു ഇദ്ദേഹം.
ഈ യാത്രയാണ് ഇദ്ദേഹത്തിന്റെ ആദ്യകൃതിയായ ഉത്തരഖണ്ഡിലൂടെ-കൈലാസ്‌ മാനസസരസ്സ് യാത്ര യുടെ ഉള്ളടക്കം.
2003-ലായിരുന്നു ഇതിന്റെ പ്രകാശനം.
രണ്ടാമത്തെ പുസ്തകമായ തപോഭൂമി ഉത്തർഖണ്ഡ് 2005-ൽ പുറത്തിറങ്ങി.
ഉത്തരാഖണ്ഡ് സംസ്ഥാനത്തെ പ്രസിദ്ധമായ തീർത്ഥാടനകേന്ദ്രങ്ങളിലൂടെയുള്ള യാത്രയായിരുന്നു ഇതിന്റെ ഉള്ളടക്കം.
2008-ലാണ് മൂന്നാമത്തെ പുസ്തകമായ ആദികൈലാസയാത്ര പുറത്തിറങ്ങിയത്.
ഉത്തരാഖണ്ഡ് സംസ്ഥാനത്തുതന്നെയുള്ള ആദികൈലാസപർവ്വതത്തിലേയ്ക്കുള്ള യാത്രയായിരുന്നു ഇതിന്റെ ഉള്ളടക്കം.
2012-ൽ നാലാമത്തെ പുസ്തകമായ ദേവഭൂമിയിലൂടെ പുറത്തിറങ്ങി.
ഇതിൽ പ്രതിപാദിയ്ക്കുന്നത് സിക്കിമിലെയും ഹിമാചൽ പ്രദേശിലെയും തീർത്ഥാടനഭൂമികളിലൂടെയുള്ള യാത്രയാണ്.
ഇതോടെ അഞ്ച് കൈലാസപർവ്വതങ്ങളും (മഹാകൈലാസം - ടിബറ്റ്, ആദികൈലാസം, കിന്നരകൈലാസം, ശ്രീകണ്ഠമഹാദേവകൈലാസം, മണിമഹേശകൈലാസം) സന്ദർശിച്ച ഏക വ്യക്തിയായി ഇദ്ദേഹം മാറി.
2014-ൽ ഇദ്ദേഹം നിലാവും നിഴലുകളും എന്ന ഒരു ചെറുകഥാസമാഹാരം എഴുതി.
2016-ൽ  മറ്റൊരു യാത്രാവിവരണമായ ഡാകിനിമാരുടെ ഹൃദയഭൂമിയിലൂടെ പ്രകാശനം ചെയ്തു.
തൃശ്ശൂരിൽ സ്ഥിരതാമസമാക്കിയ ഇദ്ദേഹത്തിന്റെ എല്ലാ കൃതികളും പ്രസിദ്ധീകരിച്ചത് തൃശ്ശൂർ കറന്റ് ബുക്സാണ് .
കൃതികൾ ഉത്തർഖണ്ഡിലൂടെ-കൈലാസ്‌ മാനസസരസ്സ് യാത്ര (2003) തപോഭൂമി ഉത്തരഖണ്ഡ് (2005) ആദികൈലാസയാത്ര (2008) ദേവഭൂമിയിലൂടെ (2012) നിലാവും നിഴലുകളും (2014) ഡാകിനിമാരുടെ ഹൃദയഭൂമിയിലൂടെ (2016) പുരസ്കാരങ്ങൾ കേരള സാഹിത്യ അക്കാദമി അവാർഡ് (2005) പ്രൊഫ:എൻ.
പി. മന്മഥൻ സ്മാരക അക്ഷയ നാഷണൽ അവാർഡ് (2009) ഉത്രാടം തിരുനാൾ മാർത്താണ്ഡവർമ്മ മഹാരാജാവിന്റെ രാജമുദ്രയും "ഹിമാലയജ്ഞാനസത്മ" ബഹുമതിയും (2013) അവലംബം ↑ ↑ ↑ ↑
എം.കെ. ബിനോദിനി ദേവി
മഹാരാജ് കുമാരി ബിനോദിനി ദേവി (ജീവിതകാലം: 6 ഫെബ്രുവരി 1922 - 17 ജനുവരി 2011) ഒരു ഇന്ത്യൻ നോവലിസ്റ്റ്, ചെറുകഥാകൃത്ത്, നാടകകൃത്ത്, ഗാനരചയിതാവ് എന്നീ നിലകളിൽ പ്രശസ്തയായ വനിയെന്നതിലുപരി മണിപ്പൂർ രാജകുടുംബത്തിലെ അംഗവുംകൂടിയായിരുന്നു.
ബിനോദിനി എന്ന തൂലികാ നാമത്തിലാണ് അവർ പുസ്തകങ്ങൾ പ്രസിദ്ധീകരിച്ചത്.
1976 ൽ എഴുതിയ ബോരോ സാഹേബ് ഓങ്ബി സനാറ്റോംബി എന്ന നോവലിലൂടെയാണ് അവർ കൂടുതൽ അറിയപ്പെടുന്നത്.
മണിപ്പൂർ രാജാവായിരുന്ന സർ മഹാരാജ് ചുരചന്ദ് സിംഗിൻറേയും അദ്ദേഹത്തിൻറെ പത്നി മഹാറാണി ധനമഞ്ചൂരിയുടെയും പുത്രിയായി 1922 ഫെബ്രുവരി 6 ന് രാജകൊട്ടാരത്തിൽ ജനിച്ച ബിനോദിനി ദേവി കൊട്ടാരവൃത്തങ്ങളിൽ വംഗോൽസന അല്ലെങ്കിൽ സന വംഗോൾ എന്ന പേരിൽ അറിയപ്പെട്ടിരുന്നു.
മണിപ്പൂരിലെ ആദ്യ വനിതാ ബിരുദധാരിണിയായിരുന്നു അവർ.
ഡോ.ലൈഫുങ്ബാം നന്ദലാൽ റോയിയെ വിവാഹം കഴിച്ച അവർക്ക് രണ്ട് ആൺമക്കളുണ്ടായിരുന്നു.
17-ാം വയസ്സിൽ ഇമാറ്റോൺ എന്ന ചെറുകഥ രചിച്ചുകൊണ്ട് അവർ സാഹിത്യവേദിയിൽ അരങ്ങേറ്റം കുറിച്ചു.
1965 ൽ പ്രസിദ്ധീകരിച്ച 16 ചെറുകഥകളുടെ സമാഹാരമായ നുങ്കൈരക്ത ചന്ദ്രമുഖിയെന്ന ആദ്യ പുസ്തകത്തിന് ജാമിനി സുന്ദർ ഗുഹ ഗോൾഡ് മെഡൽ ലഭിച്ചു.
അവരുടെ മികച്ച സൃഷ്‌ടിയായി കണക്കാക്കപ്പെടുന്ന ബോറോ സാഹേബ് ഓങ്ബി സനാറ്റോമ്പി എന്ന മികച്ച കൃതിക്ക് 1979 ൽ സാഹിത്യ അക്കാദമി അവാർഡ് ലഭിച്ചിരുന്നു.
അമ്മായി സനാറ്റോമ്പിയെയും മണിപ്പൂരിനെയും കുറിച്ചുള്ളതായിരുന്നു ഈ നോവൽ.
എം.കെ. മുനീർ ഇംഗ്ലീഷ് വിലാസം https://ml.wikipedia.org/wiki/M.
K._Muneer
മുസ്ലിം ലീഗ് നേതാക്കന്മാരിലൊരാളും 2011-2016 കേരള നിയമസഭയിലെ പഞ്ചായത്ത്, സാമൂഹിക ക്ഷേമം എന്നീ വകുപ്പുകളുടെ മന്ത്രിയുമായിരുന്നു ഡോ.എം.കെ. മുനീർ (ജനനം:1962 ആഗസ്റ്റ് 26).
നിലവിൽ കേരള നിയമസഭയിലേ എംഎൽഎ  ആണ് ജീവിതരേഖ
മുൻ മുഖ്യമന്ത്രിയായിരുന്ന സി.എച്ച് മുഹമ്മദ്‌ കോയയുടെ മകനായ ഇദ്ദേഹം ഇപ്പോൾ മുസ്ലിം ലീഗ് സംസ്ഥാന സെക്രട്ടറിയാണ്‌.
മുസ്ലിംലീഗിലെ പുരോഗമനവാദിയായ  ഇദ്ദേഹം ഇന്ത്യാവിഷൻ ചാനലിന്റെ തുടക്കം മുതൽ ചെയർമാൻ ആണ്.
കോഴിക്കോട്‌ ഐസ്ക്രീം പാർലർ പെൺവാണിഭ കേസിൽ പി.കെ കുഞ്ഞാലിക്കുട്ടിക്കെതിരെ റെജീനയുടെ മൊഴി ഇന്ത്യാവിഷനിലൂടെ ആദ്യമായി പുറത്തു വന്നതോടെ ഒരുപാട്‌ വിമർശനങ്ങളും പ്രതിഷേധങ്ങളും ഇദ്ദേഹത്തിനു നേരിടേണ്ടി വന്നിട്ടുണ്ട്.
എം.ബി.ബി.എസ് .
ബിരുദധാരിയായ മുനീർ കലാസാംസ്കാരിക മേഖലകളിലും അഭിരുചിയുള്ള ആളാണ്‌.
ചില സിനിമകൾക്കും ഏതാനും ആൽബങ്ങൾക്കും ഗാനങ്ങൾ ആലപിച്ചിട്ടുണ്ട്.
കോഴിക്കോട്ടെ ഒലിവ് പുസ്തക പ്രസാധാലയം മുനീറിന്റെ മുൻകൈയാൽ തുടക്കമിട്ട സ്ഥാപനമാണ്‌.
പത്രങ്ങളിലും ആനുകാലികങ്ങളിലും എഴുതാറുണ്ട്.
രണ്ട് ഗ്രന്ഥങ്ങളും എഴുതിയിട്ടുണ്ട്.
രാഷ്ട്രീയ രംഗത്ത് 1987 ൽ കോഴിക്കോട് കോർപ്പറേഷൻ കൗൺസിലറായി തെരഞ്ഞെടുക്കപ്പെട്ടു.
1991 ൽ കോഴിക്കോട്ടു നിന്നും 1996 ലും 2001 ലും മലപ്പുറത്ത് നിന്നും കേരള നിയമസഭാംഗമായി വിജയിച്ചു.
2001 മുതൽ 2006 വരെ  കേരളത്തിലെ പൊതുമരാമത്തു വകുപ്പ് മന്ത്രിയായിരുന്നു.
2011 മുതൽ 2016 വരെ പഞ്ചയാത്ത് സാമൂഹ്യക്ഷേമ വകുപ്പ് മന്ത്രി ആയിരിന്നു 2017 ൽ പികെ കുഞ്ഞാലികുട്ടി പാർലമെന്റിലേക്ക് തിരഞ്ഞെടുക്കപ്പെട്ടതിനെ തുടർന്നു മുസ്ലിം ലീഗ് നിയമസഭാ കക്ഷി നേതാവും പ്രതിപക്ഷ ഉപനേതാവും ആയി തിരഞ്ഞെടുക്കപ്പെട്ടു കൃതികൾ ഫാഷിസവും സംഘ്പരിവാറും സ്കെച്ചസ് അവലംബം ഫാഷിസവും സംഘ്പരിവാറും-അഞ്ചാം പതിപ്പ് 2007 (ഒലിവ് പബ്ലിക്കേഷൻസ് ലിമിറ്റഡ്,കോഴിക്കോട്) M. K. Muneer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.കെ. പ്രേംനാഥ് ഇംഗ്ലീഷ് വിലാസം https://ml.wikipedia.org/wiki/M.
K._Premnath
2006 മുതൽ 2011 വരെ വടകരയിൽ നിന്നുള്ള നിയമസഭാംഗവും കേരളത്തിലെ ജനതാദൾ (സെക്കുലർ) നേതാവുമായിരുന്നു എം.കെ. പ്രേംനാഥ് (1950-2023).
എൽ.ജെ.ഡി സംസ്ഥാന ഉപാധ്യക്ഷനായും പ്രവർത്തിച്ചു.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2023 സെപ്റ്റംബർ 29ന് അന്തരിച്ചു.
കോഴിക്കോട് ജില്ലയിലെ വടകര താലൂക്കിലെ ഏറാമല വില്ലേജിൽ സ്വാതന്ത്ര്യ സമര സേനാനിയായിരുന്ന കുന്നമ്പത്ത് നാരായണക്കുറുപ്പിൻ്റെയും പത്മാവതിയമ്മയുടേയും മകനായി 1950 ജൂൺ 24ന് ജനനം.
അഴിയൂർ എച്ച്.എസ്.എസിൽ നിന്ന് പ്രാഥമിക വിദ്യാഭ്യാസം നേടിയ പ്രേംനാഥ് മടപ്പള്ളി കോളേജിൽ നിന്ന് ബിരുദവും കേരള, കാലിക്കറ്റ് യൂണിവേഴ്സിറ്റികളിൽ നിന്ന് പി.ജിയും ഭാരതീയ വിദ്യാഭവനിൽ നിന്ന് ജേർണലിസത്തിൽ പി.ജിയും തിരുവനന്തപുരം ലോ കോളേജിൽ നിന്ന് എൽ.എൽ.ബിയും നേടി പഠനം പൂർത്തിയാക്കി.
വിദ്യാർത്ഥിയായിരിക്കുമ്പോൾ തന്നെ പൊതുരംഗത്ത് സജീവമായി.
ഇൻഡിപെൻഡൻസ് സ്റ്റുഡൻറ്സ് ഓർഗനൈസേഷൻ (ഐ.എസ്.ഒ) സംസ്ഥാന പ്രസിഡൻ്റായി തുടക്കം.
ജയപ്രകാശ് നാരായൺ മൂവ്മെൻറിൽ പങ്കെടുത്ത് ജനതാപാർട്ടിയിൽ അംഗമായി.
1975-1977 ലെ അടിയന്തരാവസ്ഥക്കാലത്ത് മിസ ആക്ട് പ്രകാരം ജയിൽ വാസം അനുഭവിച്ചു.
ജനതാ പാർട്ടിയുടെ വിദ്യാർത്ഥി സംഘടനയിലൂടെ രാഷ്ട്രീയത്തിൽ സജീവമായി.
പിന്നീട് ജനതാദൾ നേതാവായിരുന്നു.
എം.പി. വീരേന്ദ്രകുമാർ എസ്.ജെ.ഡി രൂപീകരിച്ചപ്പോൾ ഒപ്പം നിന്ന പ്രേംനാഥ് പിന്നീട് പാർട്ടി വിട്ട് ജനതാദൾ സെക്യുലറിൽ ചേർന്നു.
2006-ലെ നിയമസഭ തിരഞ്ഞെടുപ്പിൽ ജെ.ഡി.എസ് ടിക്കറ്റിൽ വടകരയിൽ നിന്ന് നിയമസഭയിലെത്തി.
എസ്.ജെ.ഡിയിൽ തിരിച്ചെത്തിയെങ്കിലും 2011-ലെ നിയമസഭ തിരഞ്ഞെടുപ്പിൽ ജെ.ഡി.എസിൻ്റെ സി.കെ. നാണുവിനോട് പരാജയപ്പെട്ടു.
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 2023 സെപ്റ്റംബർ 29ന് രാവിലെ ഒൻപതര മണിക്ക് അന്തരിച്ചു.
മറ്റ് പദവികൾ എൽ.ജെ.ഡി : സംസ്ഥാന വൈസ് പ്രസിഡൻ്റ് സംസ്ഥാന പ്രസിഡൻ്റ് : കെ.എസ്.ആർ.ടി.സി എംപ്ലോയീസ് യൂണിയൻ(എച്ച്.എം.എസ്) ജനതാദൾ : സംസ്ഥാന വൈസ് പ്രസിഡൻറ്, സംസ്ഥാന സെക്രട്ടറി ജനതാദൾ : കോഴിക്കോട് ജില്ലാ പ്രസിഡൻ്റ് ഡയറക്ടർ, പാപ്പനംകോട് എൻജിനീറിംഗ് കോളേജ് പത്രാധിപർ,സ്വാതന്ത്രഭൂമി പ്രസിഡൻ്റ്, വടകര ഗ്രാമീണ സഹകരണ ബാങ്ക് ദേശീയസമിതി അംഗം, യുവജനതാദൾ സംസ്ഥാന സെക്രട്ടറി, യുവജനതാദൾ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 വടകര നിയമസഭാമണ്ഡലം സി.കെ. നാണു ജനതാ ദൾ (എസ്.) , എൽ.ഡി.എഫ്. എം.കെ. പ്രേംനാഥ് എസ്.ജെ.ഡി. , യു.ഡി.എഫ്. 2006 വടകര നിയമസഭാമണ്ഡലം എം.കെ. പ്രേംനാഥ് ജെ.ഡി.എസ്. , എൽ.ഡി.എഫ്. പൊന്നാരത്ത് ബാലകൃഷ്ണൻ കോൺഗ്രസ് (ഐ.) , യു.ഡി.എഫ്. സ്വകാര്യ ജീവിതം ഭാര്യ : പരേതയായ ടി.സി.പ്രഭ ഏകമകൾ : ഡോ.പ്രിയ മരുമകൻ : കിരൺ കൃഷ്ണ(ദുബായ്) അവലംബം ↑ വടകര മുൻ എം.എൽ.എ എം.കെ.പ്രേംനാഥ് അന്തരിച്ചു ↑ എം.കെ.പ്രേംനാഥ് അന്തരിച്ചു ↑ മുൻ വടകര എം.എൽ.എ എം.കെ.പ്രേംനാഥ് അന്തരിച്ചു ↑ എം.കെ.പ്രേംനാഥിന് അന്ത്യാജ്ഞലി; വിട നൽകി വടകര ↑
എം.കെ. വെങ്കിടകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/M.
K._Venkitakrishnan
മുൻ ഐ.എസ്.ആർ.ഒ. ശാസ്ത്രജ്ഞനാണ് എം.കെ. വെങ്കിടകൃഷ്ണൻ .
ഇന്ത്യൻ റോക്കറ്റുകൾക്ക് ബഹിരാകാശക്കുതിപ്പിനാവശ്യമായ ഖര ഇന്ധനം നിർമ്മിക്കുന്നത് ഇദ്ദേഹമാണ്.
ഇന്ത്യയിൽ ഈ ജോലി ചെയ്യുന്ന ഏക വ്യക്തിയും ഇദ്ദേഹമാണ്.
ഇന്ത്യൻ പ്രതിരോധമേഖലയിലും ഇദ്ദേഹത്തിന്റെ ജ്വലനസഹായി ഉപയോഗിക്കുന്നുണ്ട്.
1986-ലാണ് ഇദ്ദേഹത്തിന്റെ ഉടമസ്ഥതയിലുള്ള മുന്നൂർക്കോട്ടുള്ള മപ്പാട്ടുമഠത്തിനു ഐ.എസ്.ആർ.ഒ. ഇന്ധനം നിർമ്മിക്കാനുള്ള അനുമതി നൽകിയത്.
ഇന്ത്യയുടെ ചൊവ്വാ പര്യവേഷണ ദൗത്യമായ മംഗൾയാനു 400 കിലോഗ്രാം ക്രോമേറ്റ് ഖര ഇന്ധനം ഇദ്ദേഹമാണ് നിർമ്മിച്ചു നൽകിയത്.
പാലക്കാട് ജില്ലയിലെ ചെർപ്പുളശ്ശേരി സ്വദേശിയാണ് വെങ്കിടകൃഷ്ണൻ.
1964-ൽ രസതന്ത്ര ബിരുദം പൂർത്തിയാക്കി.
തുടർന്ന് ഭാഭാ അറ്റോമിക് റിസർച്ച് സെന്ററിൽ ചേർന്നു.
ഇവിടെ നിന്നും കോഴ്‌സ് പൂർത്തിയാക്കിയ ശേഷം തിരുവനന്തപുരം തുമ്പ റോക്കറ്റ് വിക്ഷേപണ കേന്ദ്രത്തിൽ ജോലിയിൽ പ്രവേശിച്ചു.
1969 ൽ വിക്രം സാരാഭായ് സ്‌പേസ് സെന്ററിൽ പ്രവേശിച്ചു.
വിക്രംസാരാഭായ് സ്‌പേസ് സെന്ററിലെ (വി.എസ്.എസ്.സി.) റോക്കറ്റ് പ്രൊപ്പലന്റ് പ്ലാന്റ് മാനേജരായിരുന്ന ഇദ്ദേഹം 1990-ൽ ഐ.എസ്.ആർ.ഒ.യിൽ നിന്നും സ്വയം വിരമിച്ചു.
പിന്നീട് ജന്മഗ്രാമമായ മുന്നൂർക്കോട് വീട്ടുവളപ്പിൽ ചെറിയ ഷെഡ്ഡ് കെട്ടി റോക്കറ്റുകൾക്കുള്ള ഇന്ധനം ഉത്പാദനം ആരംഭിച്ചത്.
ഇരുപതിലധികം റോക്കറ്റുകൾക്കാവശ്യമായ ഇന്ധനം ഇദ്ദേഹം നിർമ്മിച്ചു നൽകിയിട്ടുണ്ട്.
ജമ്മു (നഗരം) ഇംഗ്ലീഷ് വിലാസം https://ml.wikipedia.org/wiki/Jammu
ജമ്മു-കശ്മീരി‍ന്റെ ശൈത്യകാലതലസ്ഥാനമാണ്‌ ജമ്മു (ദോഗ്രി: जम्मू, ഉർദു : جموں).
ദോഗ്രി , കോട്‌ലി , മിർപൂരി , പഞ്ചാബി , ഹിന്ദി , ഉർദു എന്നിവയാണ്‌ പ്രധാന സംസാരഭാഷകൾ.
ഉത്തര അക്ഷാംശം 32.73 പൂർവ്വ രേഖാംശം 74.87 -ൽ സമുദ്രനിരപ്പിൽനിന്നും 327 മീറ്റർ ഉയരത്തിലായാണ്‌ ജമ്മു സ്ഥിതിചെയ്യുന്നത്.
അവലംബം ↑ http://www.fallingrain.com/world/IN/12/Jammu.html
ജമ്മു - ബാരാമുള്ള റയിൽവേ ലൈൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ഡിസംബർ മുതൽ തുടരുന്നു.
ജമ്മു-കശ്മീരിലെ ബാരാമുള്ളയെയും ജമ്മുവിനെയും ബന്ധിപ്പിക്കുന്ന റെയിൽവേ പാതയാണ് ജമ്മു - ബാരാമുള്ള റയിൽവേ ലൈൻ പുറം കണ്ണികൾ Design features of Jammu Baramulla line Project Brief of Udhampur Srinagar Baramulla Railway Link Railway Map on Openstreetmap Pir Panjal Railway Tunnel T80 By N.A.T.M
ജമ്മു കശ്മീരിന്റെ പ്രത്യേക പദവി എടുത്തുകളയൽ നിയമം
2019 ഓഗസ്റ്റ് 5 ന്, ജമ്മു കശ്മീരിന് നൽകിയ പ്രത്യേക പദവി റദ്ദാക്കികൊണ്ട് ഇന്ത്യ ഗവൺമെന്റ് ഉത്തരവ് പുറപ്പെടുവിച്ചു.
കൂടാതെ ദൂരവ്യാപകമായ പ്രത്യാഘാതങ്ങൾ ഉണ്ടാക്കിയേക്കാവുന്ന നടപടികളിലൂടെ ജമ്മു കശ്മീർ സംസ്ഥാനത്തിലെ എല്ലാ ആശയവിനിമയ സംവിധാനങ്ങളും വെട്ടിക്കുറച്ച് രാഷ്ട്രീയ നേതാക്കളെ വീട്ടുതടങ്കലിൽ പാർപ്പിക്കുകയും ചെയ്തു.
ഇന്ത്യൻ രാഷ്ട്രപതിയായ രാം നാഥ് കോവിന്ദ് ആർട്ടിക്കിൾ 370 പ്രകാരമുള്ള ഉത്തരവ് പുറപ്പെടുവിച്ചുകൊണ്ട് നിലവിലുള്ള 1954 ലെ രാഷ്ട്രപതി ഉത്തരവിനെ അസാധുവാക്കുകയും സംസ്ഥാനത്തിന് നൽകിയിട്ടുള്ള സ്വയംഭരണത്തിന്റെ എല്ലാ വ്യവസ്ഥകളും അടുത്തുമാറ്റുകയും ചെയ്തു.
ലെഫ്റ്റനന്റ് ഗവർണറും ഏകകണ്ഠമായ നിയമസഭയും ഭരിക്കേണ്ട രണ്ട് കേന്ദ്രഭരണ പ്രദേശങ്ങളായി ജമ്മു കശ്മീർ സംസ്ഥാനത്തെ വിഭജിക്കണമെന്ന് ആവശ്യപ്പെട്ട് ആഭ്യന്തരമന്ത്രി അമിത് ഷാ ഇന്ത്യൻ പാർലമെന്റിൽ ഇത് സംബന്ധിച്ച പുനഃസംഘടനാ ബിൽ അവതരിപ്പിച്ചു.
പ്രതിക്ഷേധം ഇതും കാണുക അവലംബം
ജമ്മു കശ്മീരിന്റെ ഭരണഘടന (1957-2019)
ഇന്ത്യൻ സംസ്ഥാനമായ ജമ്മു കശ്മീരിൽ സർക്കാർ സംവിധാനം രൂപീകരിക്കാൻ അടിസ്ഥാനമാക്കിയുള്ള നിയമപരമായ രേഖയാണ് ' ജമ്മു കശ്മീരിന്റെ ഭരണഘടന .
1956 നവംബർ 17 ന് അംഗീകരിക്കപ്പെട്ട ഭരണഘടന 1957 ജനുവരി 26 മുതൽ പ്രാബല്യത്തിൽ വന്നു.
2002 വരെയുള്ള  കണക്കനുസരിച്ച് 29 ഭേദഗതികൾ ഭരണഘടനയിൽ വരുത്തിയിട്ടുണ്ട്.
കൂടാതെ 13 ഭാഗങ്ങൾ, 7 ഷെഡ്യൂളുകൾ എന്നിവയിലായി 158 ആർട്ടിക്കിളുകൾ ഉൾക്കൊള്ളിച്ചിരിക്കുന്നു.
ഇന്ത്യൻ ഭരണഘടനയുടെ ആർട്ടിക്കിൾ 370 പ്രകാരം പ്രത്യേക ഭരണഘടനയുള്ള ഇന്ത്യയിലെ ഏക സംസ്ഥാനമാണ് ജമ്മു കാശ്മീർ .
ജമ്മു കശ്മീർ സംസ്ഥാനവുമായി ബന്ധപ്പെട്ട് പരിമിതമായ കാര്യങ്ങളിൽ പാർലമെന്റിനും കേന്ദ്രസർക്കാരിനും അധികാരമുണ്ടെങ്കിലും  ഫെഡറൽ ഗവൺമെന്റ് സംവിധാനത്തിന് പുറത്തുള്ള മറ്റെല്ലാ കാര്യങ്ങളിലും നടപടി സ്വീകരിക്കുന്നതിന് സംസ്ഥാന നിയമസഭയുടെ പിൻതുണകൂടി വേണ്ടതാണ്.
മറ്റ് സംസ്ഥാനങ്ങളിൽ നിന്ന് വ്യത്യസ്തമായി, അവശിഷ്ടാധികാരങ്ങൾ സംസ്ഥാന സർക്കാരിൽ നിക്ഷിപ്തമാണ്.
ഈ ഭരണഘടനാ വ്യവസ്ഥകൾ കാരണം, ഇന്ത്യൻ ഭരണഘടനയുടെ ഭാഗം XXI ൽ സൂചിപ്പിച്ചിരിക്കുന്നതുപോലെ ജമ്മു കശ്മീർ സംസ്ഥാനത്തിന് പ്രത്യേകവും താൽക്കാലികവുമായ പദവിയും ലഭിച്ചു.
ഭരണഘടനയുടെ റദ്ദാക്കൽ
2019 ഓഗസ്റ്റ് 5 ന് ഇന്ത്യൻ രാഷ്ട്രപതി ഭരണഘടനയുടെ ആർട്ടിക്കിൾ 370 പ്രകാരം ജമ്മു കശ്മീരിന് നൽകിയിട്ടുള്ള പ്രത്യേക പദവി റദ്ദാക്കിയതോടെ ജമ്മു കാശ്മീരിന്റെ പ്രത്യേക  ഭരണഘടനയും റദ്ദാക്കപ്പെട്ടു.
ജമ്മു കശ്മീരിന്റെ ഭരണഘടനയുടെ ആമുഖം, ഇന്ത്യൻ ഭരണഘടനയുടെ ആമുഖത്തോട് സാമ്യമുള്ളതാണ്.
"ജമ്മു കശ്മീർ സംസ്ഥാനത്തെ ജനങ്ങൾ" എന്ന വാക്കുകളോടെയാണ് ജമ്മു കശ്മീർ ഭരണഘടനയുടെ ആമുഖം ആരംഭിക്കുന്നത്.
ഇതും കാണുക ജമ്മു കശ്മീരിന്റെ പതാക (1952–2019) അവലംബം
ജമ്മു (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Jammu_(Lok_Sabha_constituency)
വടക്കേ ഇന്ത്യയിൽ കേന്ദ്രഭരണപ്രദേശമായ ജമ്മു കശ്മീരിലുള്ള അഞ്ച് ലോകസഭാമണ്ഡലങ്ങളിൽ ഒന്നാണ് ജമ്മു ലോകസഭാമണ്ഡലം ( Fijian Hindustani : जम्मू लोकसभा निर्वाचन क्षेत्र ) ബിജെപി നേതാവായ ജുഗൽ കിഷോർ ശർമ്മ ആണ് നിലവിലെ ലോകസഭാംഗം
1967 ലാണ് ഈ നിയോജകമണ്ഡലം സൃഷ്ടിക്കപ്പെട്ടത്.
പഴയ ജമ്മു കശ്മീർ സംസ്ഥാനത്തെ ലഡാക്കിന്റെ ആറാമത്തെ സീറ്റ് ഇപ്പോൾ 2019 ൽ രൂപീകരിച്ച ലഡാക്ക് കേന്ദ്രഭരണ പ്രദേശത്തിന്റെ കീഴിലാണ്.
ജമ്മു ലോകസഭാമണ്ഡലം ഇനിപ്പറയുന്ന നിയമസഭാ വിഭാഗങ്ങൾ ഉൾക്കൊള്ളുന്നു: സാംബ (എസ്‌സി) (നിയമസഭാ മണ്ഡലം നമ്പർ 68) വിജയ്പൂർ (നിയമസഭാ മണ്ഡലം നമ്പർ 69) നാഗ്രോട്ട (നിയമസഭാ മണ്ഡലം നമ്പർ 70) ഗാന്ധിനഗർ (നിയമസഭാ മണ്ഡലം നമ്പർ 71) ജമ്മു ഈസ്റ്റ് (നിയമസഭാ മണ്ഡലം നമ്പർ 72) ജമ്മു വെസ്റ്റ് (നിയമസഭാ മണ്ഡലം നമ്പർ 73) ബിഷ്ന (നിയമസഭാ മണ്ഡലം നമ്പർ 74) രൺബീർ സിംഗ് പുര (നിയമസഭാ മണ്ഡലം നമ്പർ 75) സുചേത്ഗ h ് (നിയമസഭാ മണ്ഡലം നമ്പർ 76) മാർ (നിയമസഭാ മണ്ഡലം നമ്പർ 77) റായ്പൂർ ഡൊമാന (എസ്‌സി) (നിയമസഭാ മണ്ഡലം നമ്പർ 78) അഖ്‌നൂർ (നിയമസഭാ മണ്ഡലം നമ്പർ 79) ചാംബ് (എസ്‌സി) (നിയമസഭാ മണ്ഡലം നമ്പർ 80) നൗഷെറ (നിയമസഭാ മണ്ഡലം നമ്പർ 81) ദർഹാൽ (നിയമസഭാ മണ്ഡലം നമ്പർ 82) രാജൗരി (നിയമസഭാ മണ്ഡലം നമ്പർ 83) കലക്കോട്ട് (നിയമസഭാ മണ്ഡലം നമ്പർ 84) സുരങ്കോട്ടെ (നിയമസഭാ മണ്ഡലം നമ്പർ 85) മേന്ദർ (നിയമസഭാ മണ്ഡലം നമ്പർ 86) പൂഞ്ച്-ഹവേലി (നിയമസഭാ മണ്ഡലം നമ്പർ 87) ലോകസഭാംഗങ്ങൾ വർഷം വിജയി പാർട്ടി 1962 ഇന്ദർ ജിത് മൽഹോത്ര ഇന്ത്യൻ നാഷണൽ കോൺഗ്രസ് 1967 ഇന്ദർ ജിത് മൽഹോത്ര ഇന്ത്യൻ നാഷണൽ കോൺഗ്രസ് 1971 ഇന്ദർ ജിത് മൽഹോത്ര ഇന്ത്യൻ നാഷണൽ കോൺഗ്രസ് 1977 താക്കൂർ ബാൽദേവ് സിംഗ് സ്വതന്ത്രം 1980 ഗിർധാരി ലാൽ ഡോഗ്ര ഇന്ത്യൻ നാഷണൽ കോൺഗ്രസ് (I) 1984 ജനക് റായ് ഗുപ്ത ഇന്ത്യൻ നാഷണൽ കോൺഗ്രസ് 1989 ജനക് റായ് ഗുപ്ത ഇന്ത്യൻ നാഷണൽ കോൺഗ്രസ് കശ്മീർ കലാപം കാരണം 1991 ലെ തിരഞ്ഞെടുപ്പ് നടന്നില്ല 1996 മംഗത്ത് റാം ശർമ്മ ഇന്ത്യൻ നാഷണൽ കോൺഗ്രസ് 1998 വിഷ്നോ ദത്ത് ശർമ്മ ഭാരതീയ ജനതാ പാർട്ടി 1999 വിഷ്നോ ദത്ത് ശർമ്മ ഭാരതീയ ജനതാ പാർട്ടി 2002 ^ ചൗധരി താലിബ് ഹുസൈൻ ജമ്മു കശ്മീർ ദേശീയ സമ്മേളനം 2004 മദൻ ലാൽ ശർമ്മ ഇന്ത്യൻ നാഷണൽ കോൺഗ്രസ് 2009 മദൻ ലാൽ ശർമ്മ ഇന്ത്യൻ നാഷണൽ കോൺഗ്രസ് 2014 ജുഗൽ കിഷോർ ശർമ്മ ഭാരതീയ ജനതാ പാർട്ടി 2019 ജുഗൽ കിഷോർ ശർമ്മ ഭാരതീയ ജനതാ പാർട്ടി ഇതും കാണുക ജമ്മു ജില്ല പൂഞ്ച് ജില്ല രാജൗരി ജില്ല സാംബ ജില്ല ലഡാക്ക് (ലോക്സഭാ മണ്ഡലം) ലോക്സഭയിലെ മണ്ഡലങ്ങളുടെ പട്ടിക അവലംബം പുറത്തേക്കുള്ള കണ്ണികൾ ജമ്മു ലോക്സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
ജമ്മു കശ്മീരിന്റെ പതാക (1952–2019)
ഇന്ത്യൻ ഭരണഘടനയുടെ ആർട്ടിക്കിൾ 370 പ്രകാരം ജമ്മു കശ്മീരിന് ഇന്ത്യയുടെ ദേശീയ പതാകയ് ‌ക്കൊപ്പം സ്വന്തം സംസ്ഥാന പതാക ഉയർത്താൻ അനുവാദം നൽകിയിരിക്കുന്നു.
ഇന്ത്യൻ ഭരണഘടന പ്രകാരം സംസ്ഥാനത്തിന്റെ പ്രത്യേക പദവി കാരണമാണ് സ്വന്തമായി പതാക അനുവദിക്കപ്പെട്ടത്.
2019 ഓഗസ്റ്റ് 5 ന് ഇന്ത്യൻ ഭരണഘടനയുടെ ആർട്ടിക്കിൾ 370 റദ്ദാക്കിയതോടെ പതാകയ്ക്ക് ഔദ്യോഗിക പദവി നഷ്ടപ്പെട്ടു.
1931 ജൂലൈ 13 ന് ശ്രീനഗറിൽ നടന്ന സംഭവങ്ങളാണ് പതാകയുടെ ഉത്ഭവത്തിന് കാരണമായത്.
ഡോഗ്ര ഭരണാധികാരികൾക്കെതിരായ പ്രകടനത്തിനിടെ പോലീസ് വെടിയുതിർക്കുകയും 21 പേർ കൊല്ലപ്പെടുകയും ചെയ്തു.
ഇരകളിലൊരാളുടെ രക്തക്കറ പുരണ്ട കുപ്പായം കശ്മീരിലെ പുതിയ പതാകയായി കാണികൾ ഉയർത്തുകയും ജൂലൈ 13 രക്തസാക്ഷി ദിനമായി പ്രഖ്യാപിക്കുകയും ചെയ്തു.
ജൂലൈ 13 ജമ്മു കാശ്മീരിന്റെ ഔദ്യോഗിക അവധി ദിനമാണ്.
1939 ജൂലൈ 11 ന്  ജമ്മു-കാശ്മീരിലെ ഒരു പ്രബല രാഷ്ട്രീയ കക്ഷിയായ നാഷണൽ കോൺഫറൻസ് എന്ന രാഷ്ട്രീയ പാർട്ടിയാണ് ഔദ്യോഗിക പതാകയായി ഇത് സ്വീകരിച്ചത്.
1952 ജൂൺ 7 ന് ജമ്മു കശ്മീരിലെ ഭരണഘടനാ അസംബ്ലി പാസ്സാക്കിയ പ്രമേയം അനുസരിച്ച് ഇത് സംസ്ഥാനത്തിന്റെ ഔദ്യോഗിക പതാകയാക്കി.
അതേസമയം, നെഹ്‌റുവും ഷെയ്ഖ് അബ്ദുല്ലയും തമ്മിലുള്ള ദില്ലി കരാർ പ്രകാരം ഇന്ത്യയുടെ പതാകയ്ക്ക് ജമ്മു കശ്മീരിലും മറ്റ് രാജ്യങ്ങളിലെന്നപോലെ സമാന പദവിയുണ്ട്.
പതാകയുടെ നിറം ചുവപ്പാണ്.
ഇത് യഥാർത്ഥത്തിൽ 1931 ജൂലൈ 13 ലെ രക്തസാക്ഷിത്വത്തെ പ്രതിനിധാനം ചെയ്യുന്നു.
പക്ഷേ പിന്നീട് ഇത് തൊഴിലാളികളുടെ പ്രതീകമായിമാറി.
മധ്യത്തിലെ വെളുത്ത കലപ്പ കൃഷിക്കാരെ പ്രതീകപ്പെടുത്തുന്നു.
കലപ്പയുടെ അടുത്തായുള്ള, ലംബമായ മൂന്ന്  വെളുത്ത വരകൾ യഥാക്രമം ജമ്മു , കശ്മീർ , ലഡാക്ക് എന്നീ മൂന്ന് പ്രദേശങ്ങളെ പ്രതിനിധീകരിക്കുന്നു.
ഇതും കാണുക ജമ്മു കശ്മീരിന്റെ ഭരണഘടന (1957-2019) അവലംബം
ജമ്മു കശ്മീർ ലിബറേഷൻ ഫ്രണ്ട്
ഇന്ത്യൻ ഭരണത്തിലുള്ള കശ്മീരിലും പാക് കശ്മീരിലും സജീവമായ ഒരു രാഷ്ട്രീയ സംഘടനയാണ് ജമ്മു കശ്മീർ ലിബറേഷൻ ഫ്രണ്ട് (ജെ.കെ.എൽ.എഫ്) .
അമാനുല്ല ഖാൻ ആണ് ഇതിന്റെ സ്ഥാപകൻ; സഹസ്ഥാപകൻ മക്ബൂൾ ഭട്ട്.
പ്ലെബിസ്കൈറ്റ് ഫ്രണ്ടിന്റെ തീവ്രവാദ വിഭാഗമായി 1977 മെയ് 29 ന് ഇംഗ്ലണ്ടിലെ ബർമിംഗ്ഹാമിലാണ് ജെ.കെ.എൽ.എഫ് നിലവിൽ വന്നത്.
നിലവിൽ വന്ന അന്നുമുതൽ 1994 വരെ ഇത് ഒരു സജീവ തീവ്രവാദ സംഘടനയായിരുന്നു.
മുൻ ജമ്മു കാശ്മീർ നാട്ടുരാജ്യത്തിന്റെ മുഴുവൻ പ്രദേശത്തിനും സ്വാതന്ത്ര്യം നേടിക്കൊടുക്കുക എന്നതാണ് ജമ്മു കശ്മീർ ലിബറേഷൻ ഫ്രണ്ട് ലക്ഷ്യം.
യുകെയിലെ നിരവധി നഗരങ്ങളിലും പട്ടണങ്ങളിലും യൂറോപ്പ്, യുണൈറ്റഡ് സ്റ്റേറ്റ്സ്, മിഡിൽ ഈസ്റ്റ് എന്നിവിടങ്ങളിലും ആദ്യമായി ജെ.കെ.എൽ.എഫ് തങ്ങളുടെ ശാഖകൾ സ്ഥാപിച്ചു.
1982 ൽ പാകിസ്താന്റെ കീഴിലുള്ള ആസാദ് കശ്മീരിൽ ഒരു ശാഖ സ്ഥാപിച്ചു.
1987 ൽ ഇന്ത്യൻ കശ്മീരിൽ ഒരു ശാഖ സ്ഥാപിക്കപ്പെട്ടു.
Despite having received weapons and training from Pakistani military, it regards Pakistan as an 'occupation power' and carries out political struggle against it in Azad Kashmir.
2019 മാർച്ചിൽ കശ്മീർ താഴ്‌വരയിലെ ജെ.കെ.എൽ.എഫിനെ ഭീകരവിരുദ്ധ നിയമപ്രകാരം ഇന്ത്യൻ സർക്കാർ നിരോധിച്ചിരുന്നു.
ജമ്മു കൂട്ടക്കൊല 1947 ഇംഗ്ലീഷ് വിലാസം https://ml.wikipedia.org/wiki/1947_Jammu_massacres
ഇന്ത്യാ വിഭജനത്തിനു ശേഷം, 1947 സെപ്തംബർ-നവംബർ കാലഘട്ടത്തിൽ നിരവധി മുസ്ലിം വംശജർ ജമ്മുവിൽ കൊലചെയ്യപ്പെട്ടു.
നിരവധി ആളുകൾ പടിഞ്ഞാറൻ പഞ്ചാബിലേക്കു പലായനം ചെയ്തു.
ഹിന്ദു, സിഖ് വംശജരാണ് ഈ കലാപം ആസൂത്രണം ചെയ്തത്.
ദോഗ്ര രാജാവായിരുന്ന മഹാരാജാ ഹരി സിങ്ങിന്റെ പട്ടാളവും, ഈ കലാപത്തിനു സഹായം നൽകി.
രാഷ്ട്രീയ സ്വയം സേവക സംഘപ്രവർത്തകർക്കും ഈ കലാപത്തിൽ പങ്കുണ്ടായിരുന്നു.
തൊട്ടുപിന്നാലെ, ഇരുപതിനായിരത്തോളം വരുന്ന ഹിന്ദുക്കളെ, പാകിസ്താൻ ഗോത്രവർഗ്ഗക്കാർ മിർപൂരിൽ കൂട്ടക്കൊലക്കിരയാക്കി.
മുസ്ലിം കൂട്ടക്കൊല പശ്ചാത്തലം
1947 ൽ ബ്രിട്ടൻ അധികാരമൊഴിയുന്നതിനു മുമ്പ്, ഇന്ത്യയിലോ, പാകിസ്താനിലോ ചേരാനോ അതല്ലെങ്കിൽ സ്വതന്ത്രമായി നിലകൊള്ളാനോ നാട്ടു രാജ്യങ്ങൾക്ക് അനുമതി നൽകിയിരുന്നു.
ജമ്മുവിലെ മഹാരാജാവായിരുന്ന ഹരി സിങ്, രണ്ടു രാജ്യങ്ങളിലും ചേരാതെ സ്വതന്ത്രമായി നിലകൊള്ളാൻ തീരുമാനമെടുക്കുകയായിരുന്നു.
അവിടുത്തെ ഒരു രാഷ്ട്രീയപാർട്ടിയായിരുന്ന മുസ്ലിം കോൺഫറൻസ് ഒഴികെ എല്ലാ രാഷ്ട്രീയപാർട്ടികളും രാജാവിന്റെ തീരുമാനത്തെ പൂർണ്ണമായും പിന്തുണച്ചു.
മുസ്ലീം ലീഗുമായി അടുത്ത ബന്ധമുണ്ടായിരുന്ന മുസ്ലിം കോൺഫറൻസ് രാജ്യത്തെ ഏറ്റവും വലിയ രാഷ്ട്രീയ സ്വാധീനമുള്ള ഒരു പാർട്ടി കൂടിയായിരുന്നു.
പാകിസ്താനോടൊപ്പം നിൽക്കാനാണ് ഇവർ ആഗ്രഹിച്ചത്.
ജമ്മു കശ്മീർ പുനഃസംഘടന ബിൽ, 2019
ജമ്മു-കശ്മീരിനെ സംബന്ധിച്ച നിർണ്ണായക തീരുമാനങ്ങൾ ഉൾപ്പെടുന്നതാണ് ജമ്മു കശ്മീർ പുനഃസംഘടന ബിൽ 2019.
ആഭ്യന്തരമന്ത്രിയായ അമിത് ഷാ ഇന്ത്യൻ പാർലമെന്റിന്റെ ഉപരിസഭയയായ രാജ്യസഭയിൽ 2019 ഓഗസ്റ്റ് 5 ന് ബിൽ അവതരിപ്പിച്ച് പാസാക്കി.
രാജ്യസഭാംഗങ്ങളിൽ 125 പേർ ബില്ലിനെ അനുകൂലിച്ചപ്പോൾ 61 പേർ എതിർത്തു.
ഇതോടോപ്പം കശ്മീരിന്റെ പ്രത്യേക പദവി എടുത്ത കളയുന്ന പ്രമേയവും രാജ്യസഭ പാസായി.
ബിൽ 2019 ഓഗസ്റ്റ് 6 ന് ലോക്‌സഭയിൽ അവതരിപ്പിച്ചു.
ബില്ലിന്  അനുകൂലമായി ലഭിച്ചത് 367 വോട്ടാണ്.
67 പേർ ബില്ലിനെ എതിർത്ത് വോട്ടു ചെയ്തു.
അതോടെ മൂന്നിൽ രണ്ട് ഭൂരിപക്ഷത്തോടെ പ്രമേയം ലോക്സഭയിൽ പാസായി.
ഒരംഗം വോട്ടെടുപ്പിൽനിന്നും വിട്ടുനിന്നു.
ജമ്മു-കശ്മീരിനെ രണ്ടായി വിഭജിച്ച് ലഡാക്ക്, ജമ്മു കാശ്മീർ എന്നിങ്ങനെ രണ്ടു കേന്ദ്രഭരണപ്രദേശമാക്കാനാണ് ബില്ലിലെ തീരുമാനം.
കശ്മീരിന് പ്രത്യേക പരിരക്ഷ നൽകുന്ന ആർട്ടിക്കിൾ 370 , 35എ എന്നിവ റദ്ദാക്കുകയും ചെയ്തിട്ടുണ്ട്.
ഉത്തരവിൽ രാഷ്ട്രപതി ഓഗസ്റ്റ് 6 ന് ഒപ്പുവയ്ക്കുകയും ചെയ്തു.
രാഷ്ട്രപതിയുടെ ഉത്തരവ് പ്രകാരം ഇന്ത്യൻ ഭരണഘടനയുടെ എല്ലാ വ്യവസ്ഥകളും ജമ്മു കശ്മീരിന് ബാധകമാണെന്ന് പ്രഖ്യാപിക്കപ്പെട്ടു.
ബില്ലിലെ പ്രധാനപ്പെട്ട കാര്യങ്ങൾ ഇവയാണ്:- ഭരണഘടനയുടെ 35 എ, 370 അനുച്ഛേദങ്ങൾ എടുത്തുകളഞ്ഞു.
ഇതോടെ ഇനി ജമ്മു-കശ്മീരിന് പ്രത്യേക പദവിയില്ല.
ജമ്മു-കശ്മീർ ഇനി കേന്ദ്രഭരണ പ്രദേശമായിരിക്കും.
ജമ്മു-കശ്മീരിൽ നിയമസഭ ഉണ്ടായിരിക്കും.
ലഡാക്ക് ഇനി കശ്മീരിൻറെ ഭാഗമല്ല.
ലഡാക്ക് മറ്റൊരു കേന്ദ്രഭരണ പ്രദേശമായിരിക്കും.
പക്ഷെ ലഡാക്കിൽ നിയമസഭ ഉണ്ടായിരിക്കില്ല.
ഇതും കാണുക ആർട്ടിക്കിൾ 370 ആർട്ടിക്കിൾ 35 എ അവലംബം
ജമ്മു സർവകലാശാല
ജമ്മു സർവകലാശാല പചാരികമായി ( JAMMU UNIVERSITY ) (JU) എന്നാണ് അറിയപ്പെടുന്നത്, 1969 ൽ സംസ്ഥാന നിയമനിർമ്മാണ നിയമം വഴി സ്ഥാപിതമായ നാഷണൽ അസ്സസ്‌മെന്റ് ആന്റ് അക്രെഡിറ്റേഷൻ കൗൺസിൽ (NAAC) A + ഗ്രേഡ് ആയി അംഗീകരിച്ചിട്ടുണ്ട്, ഇത് ജമ്മു സർവകലാശാലയെ വിഭജിച്ചു.
കശ്മീർ ഒരു പ്രത്യേക സർവകലാശാലയായി.
പിന്നെ ശ്രീനഗറിൽ ജമ്മു  - കശ്മീർ സർവകലാശാലയും കശ്മീർ സർവകലാശാലയും ഉണ്ട്.
യൂണിവേഴ്സിറ്റി നിലവിൽ താവി നദിയുടെ തീരത്താണ്.
പദേർവ, കിഷ്ത്വാർ, പൂഞ്ച്, റിയാസി, രാംനഗർ, കത്തുവ , ഉധംപൂർ എന്നിവിടങ്ങളിൽ സർവകലാശാല ഏഴ് ഓഫ്-സൈറ്റ് കാമ്പസുകൾ സ്ഥാപിച്ചിട്ടുണ്ട്.
ISO-9001 സാക്ഷ്യപ്പെടുത്തിയ ഇന്ത്യയിലെ ആദ്യത്തെ സർവകലാശാലയാണ് ഈ സർവകലാശാല.
യൂണിവേഴ്സിറ്റി ബിരുദ, ബിരുദ, ഡോക്ടറൽ ബിരുദങ്ങൾ വാഗ്ദാനം ചെയ്യുന്നു.
ഇത് ജമ്മു നഗരത്തിന് സമീപമുള്ള ചില ജില്ലകളിലെ കോളേജുകളെ അഫിലിയേറ്റ് ചെയ്യുന്നു.
കാമ്പസുകൾ
ജമ്മുവിലെ ബാബാ സാഹേബ് അംബേദ്കർ റോഡിൽ സമുദ്രനിരപ്പിൽ നിന്ന് 1030 അടി ഉയരത്തിലാണ് ജമ്മു സർവകലാശാലയുടെ പ്രധാന കാമ്പസ് സ്ഥിതി ചെയ്യുന്നത്.
സർവകലാശാലയുടെ പ്രധാന കാമ്പസിൽ അദ്ധ്യാപന സൗകര്യങ്ങൾ, ആരോഗ്യ കേന്ദ്രം, ഗസ്റ്റ് ഹൗസ്, പോസ്റ്റ് ഓഫീസ്, ജമ്മു കാശ്മീർ ബാങ്ക്, ബുക്ക് ഷോപ്പ്, സത്രങ്ങൾ, റെസ്റ്റോറന്റ്, റെസ്റ്റോറന്റുകൾ തുടങ്ങി നിരവധി സൗകര്യങ്ങളുണ്ട്.
സർവകലാശാലയുടെ രണ്ടാമത്തെ കാമ്പസ് (പഴയ കാമ്പസ്) പ്രധാന കാമ്പസിൽ നിന്ന് 10 കിലോമീറ്റർ അകലെ 10.5 ഏക്കർ സ്ഥലത്ത് സ്ഥിതിചെയ്യുന്നു, നിലവിൽ അധ്യാപക, അനധ്യാപക ജീവനക്കാർക്കും കുട്ടികൾക്കുമായി ഹോസ്റ്റലുകൾ ഉണ്ട്.
സംഘടനയും ഭരണവും
അദ്ദേഹം ജമ്മു കശ്മീർ സംസ്ഥാനത്തിന്റെ ഗവർണർ ജനറലും ചീഫ് യൂണിവേഴ്സിറ്റിയുടെ വൈസ് ചാൻസലറുമാണ്.
യൂണിവേഴ്സിറ്റിയിൽ 36 വകുപ്പുകളും 157 അഫിലിയേറ്റഡ് കോളേജുകളും ഉണ്ട്, ബിരുദാനന്തര, ബിരുദ തലങ്ങളിൽ 50 ലധികം പ്രോഗ്രാമുകളിൽ ബിരുദം വാഗ്ദാനം ചെയ്യുന്നു.
ഫീൽഡുകൾ
ജമ്മു സർവകലാശാലയിൽ 11 ഫാക്കൽറ്റികളും 36 വിദ്യാഭ്യാസ വകുപ്പുകളും ഉണ്ട്, അവ വിവിധ വിഷയങ്ങളിലും ഏകാഗ്രതയിലും കോഴ്സുകൾ വാഗ്ദാനം ചെയ്യുന്നു.
ലൈഫ് സയൻസസ് ഫാക്കൽറ്റി സ്കൂൾ ഓഫ് ബയോടെക്നോളജി ഇൻസ്റ്റിറ്റ്യൂട്ട് ഓഫ് ഹ്യൂമൻ ജെനറ്റിക്സ് സസ്യശാസ്ത്ര വിഭാഗം പരിസ്ഥിതി ശാസ്ത്ര വിഭാഗം സുവോളജി വിഭാഗം ബയോകെമിസ്ട്രി വിഭാഗം മൈക്രോബയോളജി വിഭാഗം കല / പൗരസ്ത്യ ഭാഷകളുടെ ഫാക്കൽറ്റി.